**ПРИЈЕДЛОГ**

На основу члана 17. став (6) Закона о статусу функционера јединица локалне самоуправе („Службени гласник Републике Српске“, бр. 96/05 и 98/13), чл. 36. став (2) тачка 2) и 87. Статута града Градишка („Службени гласник града Градишка“, бр. 4/17 и 5/19), Скупштина града Градишка на сједници одржаној дана 28.12.2022. године, доноси

**О Д Л У К У**

**о измјенама Одлуке о платама функционера града Градишка**

Члан 1.

У Одлуци о платама функционера града Градишка („Службени гласник града Градишка“ бр. 2/14, 7/16, 3/18, 15/18, 17/19, 4/21 и 18/21) у члану 1. став (2) мијења се и гласи:

„(2) Под платом у смислу ове Одлуке сматра се бруто плата у складу са прописима којима се регулише порез на доходак грађана.“

Члан 2.

У члану 4. ст. (2) и (3) ријечи „нето плате“ мијењају се ријечима „бруто плате“.

Члан 3.

Члан 5а мијења се и гласи:

„Плате функционера града Градишка утврђене овом Одлуком умањују се за 10% у 2023. години.“

Члан 4.

Ова Одлука ступа на снагу осмог дана од дана објављивања у „Службеном гласнику града Градишка“.

Број: ПРЕДСЈЕДНИК

Датум: СКУПШТИНЕ ГРАДА

Градишка Миленко Павловић с.р.

О Б Р А З Л О Ж Е Њ Е

I ПРАВНИ ОСНОВ

Правни основ за доношење ове Одлуке садржан је у члану 17. став (6) Закона о статусу функционера јединица локалне самоуправе („Службени гласник Републике Српске“, бр. 96/05 и 98/13) којим је прописано да висину плате функционера одређује Скупштина јединице локалне самоуправе и чланом 87. Статута града Градишка („Службени гласник града Градишка“, бр. 4/17 и 5/19) који прописује надлежност Скупштине града да у оквиру обављања послова из своје надлежности доноси опште и појединачне правне акте.

II РАЗЛОЗИ ЗА ДОНОШЕЊЕ

Законом о раду („Службени гласник Републике Српске“ бр. 1/16, 66/18 и 119/21), Законом о доприносима („Службени гласник Републике Српске“ бр. 114/17, 112/19, 49/21, 119/21 и 56/22) и Законом о порезу на доходак („Службени гласник Републике Српске“ бр. 60/15, 5/16, 66/18, 105/19, 123/20, 49/21, 119/21 и 56/22) прописано је да се плата састоји од основне плате и увећања плате, дефинисаних прописима којима се уређује област пореза на доходак грађана. Дакле, наведеним законима дефинисана је бруто плата. С обзиром да се плата функционера у Градској управи града Градишка одређује на основу просјечне бруто плате запослених у Градској управи, потребно је и ову одлуку измјенити у дијелу гдје се дефинише износ плате на начин да се под платом функционера сматра бруто плата.

Имајући у виду досадашњу праксу из 2017., 2018., 2019., 2020., 2021. и 2022. године одлучено је да се са циљем остваривања уштеда у Буџету града по основу расхода за плате функционера града Градишка изврши њихово умањење за 10 % и у 2023. години.

III ПРИЈЕДЛОГ

Предлаже се Скупштини града Градишка да Одлуку усвоји у предложеном тексту.

 ОБРАЂИВАЧ ПРЕДЛАГАЧ

Одјељење за општу управу ГРАДОНАЧЕЛНИК

 Божана Глувић Зоран Аџић